Ларыса зрэдку наведвала касцёл і раней, яшчэ тады, калі жыў сын. Цяпер разумее, як шмат Бог даваў у той час знакаў для яе навяртання. Аднак, як гаворыць жанчына, яе нешта не пускала ў святыню. Трывалы шлях да Бога адбыўся ў Ларысы праз групу АА (ананімных алкаголікаў). Былы пробашч парафіі св. Валянціна ў Смалявічах айцец Юрый даў дазвол на стварэнне такой групы пры касцёле, а ў хуткім часе ў Браславе адбыўся трохдзённы форум для групаў АА, і тады Ларыса ўпершыню пайшла на споведзь.